bygdemølle
Store norske leksikon,Teknologi og industri,Landbruk,Landbrukshistorie,Tradisjonelle landbruksredskaper
En bygdemølle er en mindre, lokal mølle, beregnet på maling av korn til kraftfôr, enten som leiemaling for kornprodusenter som også holder husdyr, eller basert på innkjøpt korn til ordinært salg.
Mange bygdemøller har i tillegg egne kornsiloer, korntørker og annet utstyr for mottak, behandling og lagring av norsk korn for Statens kornforretning. Leierensing og beising av såkorn kan også vanligvis utføres. Noen bygdemøller omsetter også andre driftsmidler for landbruket som for eksempel tilskuddsfôr, kunstgjødsel, plantevernmidler osv.Mange bygdemøller har i de senere år opphørt å være selvstendige driftsenheter og gått inn i større kjeder. Les mer i Store norske leksikon mølle kornsilo Statens kornforretning